*Kivonat a Jászberény Városi Önkormányzat Képviselő-testületének 2020. február 25-én megtartott* ***rendkívüli, nyílt* *ülésének*** *jegyzőkönyvéből*

***Jászberény Városi Önkormányzat Képviselő-testületének***

***81/2020. (II. 25.) határozata***

***Önkormányzati infrastruktúra fejlesztését biztosító hitel felvételéről***

1. A Jászberény Városi Önkormányzat Képviselő-testülete (a továbbiakban: Képviselő-testület) a Magyarország helyi önkormányzatairól szóló 2011. évi CLXXXIX. törvény 42. § 4. pontja szerinti hatáskörében eljárva – figyelemmel a Magyarország gazdasági stabilitásáról szóló 2011. évi CXCIV. törvény (a továbbiakban: Gst.) 10. § (1) bekezdésére – 482.380.000 Ft összegű naptári éven túli lejáratú fejlesztési célú hitel (a továbbiakban: hitel) felvételét határozza el a Jászberény Városi Önkormányzat által (a továbbiakban: Önkormányzat) a 2. pontban meghatározott cél biztosítása érdekében.
2. A Képviselő-testület az 1. pontban megjelölt hitel paramétereit az alábbiakban határozza meg:
3. A hitel: naptári éven túli lejáratú fejlesztési célú hitel
4. A hitel összege: 482.380.000 Ft
5. A hitel célja:
6. Pályázatokhoz szükséges többlet fedezet biztosítása: 482.380.000 millió Ft
7. A hitel pénzneme: HUF, azaz magyar forint
8. A hitel rendelkezésre tartási ideje: a szerződéskötéstől számított legfeljebb 2 év
9. A törlesztés türelmi ideje: a szerződéskötéstől számított legfeljebb 2 év.
10. A hitel futamideje: a szerződéskötéstől számított minimum 15 év
11. A Képviselő-testület kötelezettséget vállal arra, hogy a hitel visszafizetés időtartama alatt a hitel tőkeösszegét, kamatát és járulékos költségeit – a felhalmozási és tőke jellegű kiadásokat megelőzően - a mindenkori éves költségvetés összeállításakor betervezi és jóváhagyja, illetve a költségvetési előirányzat módosításai során figyelembe veszi.

 **Határidő:** adott évi költségvetés tervezése

 **Felelős:** Kiss József, a PH Közgazdasági Iroda vezetője

1. A Képviselő-testület kötelezettséget vállal arra, hogy a hitel és járulékai visszafizetési kötelezettségeinek biztosítékaként a hitelt nyújtó bank javára engedményezi az időarányosan képződő helyi adó és gépjármű adó helyben maradó bevételeit a kölcsön és járulékai erejéig.
2. A Képviselő-testület nyilatkozik arról, hogy az adósságot keletkeztető ügyleteiből származó éves összes fizetési kötelezettsége a futamidő alatt egyik évben sem haladja meg az adósságot keletkeztető ügyletekhez történő hozzájárulás részletes szabályairól szóló 353/2011. (XII. 30.) Korm. rendeletben meghatározott évi saját bevételeinek 50%-át.
3. A Képviselő-testület felhatalmazza a Jászberény Város Polgármesterét az 1. pontban megjelölt fejlesztési célú hitel felvételére vonatkozó beszerzési eljárás lefolytatására. Az eljárásban külső szakértő igénybe vehető.

 **Határidő:** ajánlati felhívás összeállítása tekintetében 2020. március 10.

 eljárás lefolytatása tekintetében 2020. április 30.

 **Felelős:**  Budai Lóránt polgármester

 Kiss József, a PH Közgazdasági Iroda vezetője

1. A Képviselő-testület felkéri Jászberény Város Polgármesterét, hogy az ajánlatok beérkezését követően a legjobb ajánlatot tevő kiválasztásáról szóló döntést terjessze a Képviselő-testület elé.

 **Határidő:** folyamatos

 **Felelős:** Budai Lóránt polgármester

 Kiss József, a PH Közgazdasági Iroda vezetője

1. A Képviselő-testület felhatalmazza Jászberény Város Polgármesterét, hogy az Önkormányzatnak a Gst. 8. § (2) bekezdése szerinti – a tárgyévben várható adósságot keletkeztető ügyletekről szóló – adatszolgáltatását jelen határozatban foglaltak szerint teljesítse a Magyar Államkincstár illetékes területi szerve részére.

 **Határidő:** 2020. március 16.

 **Felelős:** Budai Lóránt polgármester

 Kiss József, a PH Közgazdasági Iroda vezetője

1. A Képviselő-testület felhatalmazza Jászberény Város Polgármesterét, hogy intézkedjen a Gst. 10/D. § (1) bekezdése szerinti Kormány engedélyének megkérése iránti kérelem benyújtásáról. A Képviselő-testület egyúttal felhatalmazza Jászberény Város Polgármesterét a kérelem benyújtásához szükséges jognyilatkozatok megtételére és aláírására*.*

**Határidő:**eljárás lefolytatását követően

 **Felelős:** Budai Lóránt polgármester

 Kiss József, a PH Közgazdasági Iroda vezetője

**Erről**

1. Jász-Nagykun-Szolnok Megyei Kormányhivatal – Szolnok
2. Pénzügyi és Gazdasági Bizottság tagjai
3. Képviselő-testület valamennyi tagja
4. PH Közgazdasági Iroda – helyben
5. Irattár – helyben

**értesül.**

|  |  |  |
| --- | --- | --- |
| ***Budai Lóránt sk.*** |  | ***Baloghné dr. Seres Krisztina sk.*** |
| ***polgármester*** | ***jegyző*** |

*Kivonat hiteléül:*

*Jászberény, 2020. február 26.*

 *(Dr. Bessenyei Lilla)*

 *irodavezető*